CELEX: 32008R0052
Language: sk
Date: 2008-01-22
Title: Nariadenie Komisie (ES) č. 52/2008 z  22. januára 2008 o otvorení colnej kvóty na rok 2008 a nasledujúce roky uplatniteľnej na dovoz určitého tovaru s pôvodom na Islande, ktorý sa získava spracovaním poľnohospodárskych výrobkov uvedených v nariadení Rady (ES) č. 3448/93, do Európskeho spoločenstva

23.1.2008   
            
            
               SK
            
            
               Úradný vestník Európskej únie
            
            
               L 18/5
            
         
      NARIADENIE KOMISIE (ES) č. 52/2008
   z 22. januára 2008
   o otvorení colnej kvóty na rok 2008 a nasledujúce roky uplatniteľnej na dovoz určitého tovaru s pôvodom na Islande, ktorý sa získava spracovaním poľnohospodárskych výrobkov uvedených v nariadení Rady (ES) č. 3448/93, do Európskeho spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   so zreteľom na rozhodnutie Rady 1999/492/ES z 21. júna 1999, ktoré sa týka schválenia dohody vo forme výmeny listov medzi Európskym spoločenstvom na jednej strane a Islandskou republikou na strane druhej o protokole 2 k dohode medzi Európskym hospodárskym spoločenstvom a Islandskou republikou (2), a najmä na jeho článok 2,
   keďže:
   
               (1)
            
            
               V dohode vo forme výmeny listov medzi Európskym spoločenstvom na jednej strane a Islandskou republikou na strane druhej o protokole 2 k dohode medzi Európskym hospodárskym spoločenstvom a Islandskou republikou, schválenej rozhodnutím 1999/492/ES, sa stanovuje ročná colná kvóta na dovoz cukroviniek a čokolády a ostatných potravinových prípravkov obsahujúcich kakao z Islandu. Túto kvótu je potrebné otvoriť na rok 2008 a nasledujúce roky.
            
         
               (2)
            
            
               V nariadení Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (3), sa stanovujú pravidlá spravovania colných kvót. Je vhodné ustanoviť, aby sa colné kvóty otvorené týmto nariadením spravovali v súlade s uvedenými pravidlami.
            
         
               (3)
            
            
               Opatrenia v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi produktmi, ktoré nie sú uvedené v prílohe I,
            
         PRIJALA TOTO NARIADENIE:
   Článok 1
   Tovar s pôvodom na Islande a dovezený do Spoločenstva, ktorý je uvedený v prílohe, podlieha v období od 1. januára do 31. decembra 2008 a počas nasledujúcich rokov clu stanovenému v prílohe, a to v rámci ročnej kvóty, ktorá sa v nej uvádza.
   Článok 2
   Colnú kvótu uvedenú v článku 1 Komisia spravuje v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. januára 2008
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Ú. v. ES L 192, 24.7.1999, s. 47.
   
      (3)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 214/2007 (Ú. v. EÚ L 62, 1.3.2007, s. 6).
   
      PRÍLOHA
      
                  Poradové číslo
               
               
                  Kód KN
               
               
                  Opis
               
               
                  Ročná kvóta
               
               
                  Uplatniteľná colná sadzba
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  cukrovinky (vrátane bielej čokolády) neobsahujúce kakao, zaradené pod kód KN 1704 90
               
               
                  500 ton
               
               
                  50 % colnej sadzby pre tretie krajiny (1) do maximálnej výšky 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  čokoláda a ostatné potravinové prípravky obsahujúce kakao zaradené pod kódy KN 1806 32 a 1806 90
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  sladké sušienky; vafle a oblátky zaradené pod kódy KN 1905 31 a 1905 32, okrem waflí a oblátok s obsahom vody presahujúcim 10 % hmotnosti
               
            
         (1)  Colná sadzba pre tretie krajiny: sadzba pozostávajúca z cla ad valorem a prípadne poľnohospodárskej zložky, obmedzená na maximálnu sadzbu, ak sa tak stanovuje v Spoločnom colnom sadzobníku.